Na temelju Zakona o pečatima i žigovima s grbom Republike Hrvatske („Narodne novine“ br. 33/95), Pravilnika za primjenu zakona o pečatima i žigovima s grbom Republike Hrvatske („Narodne novine“ br. 93/95),  članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – pročišćeni tekst, 7/15, 1/18, 3/20, 1/21) i članka 5. stavka 2. Odluke o ustrojstvu i djelokrugu rada upravnih tijela Grada Gospića („Službeni vjesnik Grada Gospića“ br. 7/09, 9/10, 6/13, 7/17, 2/21, 7/23), Gradonačelnik Grada Gospića dana 15. studenoga 2023. godine, donosi

**O D L U K U**

**o izmjeni Pravilnika o upotrebi i čuvanju pečata Grada Gospića**

**s grbom Republike Hrvatske**

**Članak 1.**

            U Pravilniku o upotrebi i čuvanju pečata Grada Gospića s grbom Republike Hrvatske („Službeni vjesnik Grada Gospića“ br. 3/14, 11/18, 3/21), u članku 2. stavku 2. točka 3. mijenja se i glasi:

„3. Gradski upravni odjel za poslove Gradonačelnika i Gradskog vijeća ima jedan (1) pečat promjera 38 mm, s rednim brojem 1. i sadržajem: „REPUBLIKA HRVATSKA, LIČKO-SENJSKA ŽUPANIJA, GRAD GOSPIĆ, GRADSKI UPRAVNI ODJEL ZA POSLOVE GRADONAČELNIKA I GRADSKOG VIJEĆA, GOSPIĆ“.

**Članak 2.**

Ova Odluka stupa na snagu dan nakon dana donošenja, a objavit će se u „Službenom vjesniku Grada Gospića“.

KLASA: 038-01/14-01/01

URBROJ: 2125-1-02-23-05

Gospić, 15. studenoga 2023. godine

GRADONAČELNIK GRADA GOSPIĆA

     Karlo Starčević, v.r.